CELEX: 22005D0102
Language: mt
Date: 2005-07-08 00:00:00
Title: Deċiżjoni tal-Kumitat Konġunt ŻEE Nru 102/2005 tat- 8 ta’Lulju 2005 li temenda l-Anness IV (Enerġija) għall-Ftehim ŻEE

31.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  353
               
            DEĊIŻJONI TAL-KUMITAT KONĠUNT ŻEE
      Nru 102/2005
      tat-8 ta’Lulju 2005
      li temenda l-Anness IV (Enerġija) għall-Ftehim ŻEE
      IL-KUMITAT KONĠUNT ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness IV għall-Ftehim kif emendat bid-Deċiżjoni tal-Kumitat Konġunt ŻEE Nru 43/2005 tal-11 ta' Marzu 2005 (1).
               
            
                  (2)
               
               
                  Id-Direttiva 2001/77/KE tal-Parlament Ewropew u tal-Kunsill tas-27 ta' Settembru 2001 dwar il-promozzjoni ta' l-elettriku prodott minn sorsi ta' l-enerġija rinnovabbli fis-suq intern ta' l-elettriku (2) għandha tiġi inkorporata fil-Ftehim,
               
            IDDEĊIEDA KIF ĠEJ:
      Artikolu 1
      Il-punt li ġej għandu jiddaħħal wara l-punt 18 (Regolament (KE) Nru 2422/2001 tal-Parlament u tal-Kunsill) fl-Anness IV għall-Ftehim:
      
         
                     “19.
                  
                  
                     
                        32001 L 0077: Id-Direttiva 2001/77/KE tal-Parlament Ewropew u tal-Kunsill tas-27 ta' Settembru 2001 dwar il-promozzjoni ta' l-elettriku prodott minn sorsi ta' l-enerġija rinnovabbli fis-suq intern ta' l-elettriku (ĠU L 283, 27.10.2001, p. 33).
                     Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bl-adattamenti li ġejjin:
                     
                                 a)
                              
                              
                                 Din id-Direttiva m'għandhiex tapplika għal-Liechtenstein;
                              
                           
                                 b)
                              
                              
                                 Fl-Artikolu 3(2), id-data ‘27 ta' Ottubru 2002’ u fl-Artikoli 3(3), 5(1) u 6(2), id-data ‘27 ta' Ottubru 2003’ għandha taqra ‘sitt xhur wara d-dħul fis-seħħ tad-Deċiżjoni tal-Kumitat Konġunt ŻEE Nru 102/2005 tat-8 ta’ Lulju 2005’;
                              
                           
                                 c)
                              
                              
                                 fl-Artikolu 3(2), it-tieni inċiż, il-kelma ‘Komunità’ għandha tiġi sostitwita bi ‘l-Istati EFTA’;
                              
                           
                                 d)
                              
                              
                                 il-paragrafu 8 tal-Protokoll 1 m'għandux japplika għall-Artikolu 3(4), it-tieni inċiż;
                              
                           
                                 e)
                              
                              
                                 fl-Artikolu 4(1) il-kliem ‘l-Artikoli 87 u 88 tat-Trattat’ għandhom jaqraw ‘l-Artikoli 61 u 62 tal-Ftehim ŻEE’. Il-kliem ‘l-Artikoli 6 u 174 tat-Trattat’ għandhom jaqraw ‘l-Artikolu 73 tal-Ftehim ŻEE’;
                              
                           
                                 f)
                              
                              
                                 fl-Anness, għandu jinżied dan li ġej:
                                 
                                             ‘L-Islanda
                                          
                                          
                                             5,58 
                                          
                                          
                                             99,90 
                                          
                                          
                                             99,50  (7)
                                             
                                          
                                       
                                             In-Norveġja
                                          
                                          
                                             110,95 
                                          
                                          
                                             96,30 
                                          
                                          
                                             90,00  (8)’
                                          
                                       
                           
               
      Artikolu 2
      It-test tad-Direttiva 2001/77/KE bil-lingwa Islandiża u dik Norveġiża, li għandu jiġi ppubblikat fis-suppliment ŻEE f’Il-Ġurnal Uffiċjali ta' l-Unjoni Ewropea, għandu jkun awtentiku.
      Artikolu 3
      Din id-Deċiżjoni għandha tidħol fis-seħħ fid-9 ta’ Lulju 2005, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima ŻEE u fis-Suppliment ŻEE ta’ Il-Ġurnal Uffiċjali ta' l-Unjoni Ewropea.
      
         Magħmul fi Brussell, 8 ta’ Lulju 2005.
         
            
               Għall-Kumitat Konġunt ŻEE
            
            
               Il-President
            
            HSH Prinz Nikolaus von LIECHTENSTEIN
         
      
      
         (1)  ĠU L 198, 28.7.2005, p. 45.
      
         (2)  ĠU L 283, 27.10.2001, p. 33. Direttiva kif emendata bl-Att ta' Adeżjoni ta' l-2003.
      
         (7)  Iċ-ċifra għall-Islanda tista' tintlaħaq jekk ma jkun hemm l-ebda bidla fl-interkonnettività ma' sistemi ta' l-elettriku oħrajn; Barra minn hekk, minħabba l-importanza tal-fatturi klimatiċi fuq il-produzzjoni ta' l-elettriku minn riżorsi idroloġiċi, id-domanda għall-elettriku u l-interruzzjonijiet fit-trasmissjoni, iċ-ċifra għall-2010 għandha tiġi kkalkulata fuq mudell ta' firxa fit-tul ibbażat fuq kondizzjonijiet idroloġiċi u klimatiċi.
      
         (8)  L-abbiltà tan-Norveġja li tilħaq il-mira tagħha ta' 90 fil-mija tista' tintlaħaq jekk il-konsum ta' l-elettriku ma jiżdiedx b'aktar minn 1 fil-mija kull sena. Dan jikkorrispondi għal kapaċità ta' produzzjoni ġdida ta' madwar 6-7 TWh ta' elettriku minn sorsi ta' l-enerġija rinnovabbli introdotti mill-1997 sa l-2010.
      Il-varjazzjonijiet konsiderevoli fil-produzzjoni ta' l-idroelettriku fin-Norveġja tista' toħloq ħtieġa għan-Norveġja li tqis il-potenzjal tal-produzzjoni medja ta' l-idroelettriku fir-rapporti dwar il-kisba tal-mira indikattiva.”
      
         (*)  Ħtiġiet kostituzzjonali indikati.